Negotium
Negotium est omne quod homines quaestus causa agunt, quod contrarium est otio et beneficentiae. Negotia operantur homines operarii singuli aut consociati in societatibus vel collegiis. Conductor dicitur negotiator qui negotium suscipit vel elaborat. Negotiatio omnis actus dicitur, quo negotia perficiuntur, velut faenus, rerum fabricatio, involutio, mercatura, praeconia, transportatio, venditio et apparatio. Venditio complectitur et negotiationes mercatorum magnariorum, qui mercimonia institoribus vendunt, et negotiationes institorum, qui vendunt emptoribus, consumptoribus (qui consumant).